मुंबई : देश में हो रही रेप की घटनाओं को लेकर भाजपा के एक विधायक के बयान पर प्रतिक्रिया देते हुए शिव सेना ने कहा कि कानून-व्यवस्था नियंत्रण से बाहर चली गई है तो इस स्थिति में भाजपा कैसे 'राम राज्य' स्थापित करेगी? अपनी सहयोगी पार्टी पर हमला बोलते हुए शिवसेना ने कहा कि जो अभी सत्ता में हैं, उनका पक्ष 2012 में दिसंबर महीने में हुए निर्भया दुष्कर्म के समय अलग था. पार्टी ने कहा कि सरकार बदली, लेकिन रेप की घटनाएं नहीं रूकी. यह बेहद दुखद है.